Septembri keskel püsisid Montpellier' lähedal soojakraadid päeval 24-26 kraadi ning öösel 18 kraadi juures. Kõige külmem koht, kuhu reisil sattusime, oli maast sirguvate lubjakivist stalagmiitide ja laest rippuvate stalaktiitidega Glamouse'i grotid, kus temperatuur oli 15 kraadi piires. Enne koobastesse suundumist näidati videofilmi lubjakivist moodustiste tekkimisest. Spetsiaalselt nende grottide jaoks oli loodud muusikapala, mis koobastes koos värvilise valgusmänguga ette kanti. Otse grottidesse sissepääsu kõrval jooksis sügaval kaljude vahel Herault' jõgi, millest üle läksid kolm silda kust avanesid imelised vaated. Üks neist sildadest oli 11. sajandil benediktiini munkade ehitatud Pont du Diable, teine uuem autosild ja kolmas akvedukt, mis viis kunagi vett viinapuuaedadesse.